Pizzasäästäjä

Pizzansäästäjä tai pizzanpelastaja () on pakkaustarvike, muovinen pidike, joka estää kuljetuslaatikon kantta koskettamasta pizzan pintaa, etteivät pizzatäytteet pääsisi takertumaan kanteen. Niin voi käydä, jos laatikko kallistuu kuljetuksen aikana tai sen kansi tai pohja pääsee painumaan notkolle.

Tarvike on valmistettu muovista, ja siinä on 3–4 laatikon sisäkorkeuden mittaista jalkaa, jotka tukevat laatikon kantta. Jalat painetaan pizzan keskelle ennen kuin rasian kansi suljetaan kuljetusta varten. Esinettä voi käyttää uudelleen esimerkiksi nukkekodin pöytänä.

Pizzasäästäjän on kehittänyt Carmela Vitale vuonna 1983. Vuonna 1985 Vitale sai patentin keksintöönsä.

Lähteet

Aiheesta muualla

Pizza
Pakkaustekniikka